text: FOA tabte, Kolding vandt i sag om handicaphjælper
  20 maj 2014 kl. 18.54
  FOA anlagde sag mod Kolding Kommune, fordi kommunen ifølge FOA gav handicaphjælpere dårlige forhold. Men kommunen blev frikendt.
  Striden mellem FOA og Kolding kommune drejede sig især om det var kommunen, der var den reelle arbejdsgiver for kommunens handicaphjælpere.
  Men Vestre Landsret dømte, at den rigtige arbejdsgiver er den enkelte handicappede.
  - Det er godt nok en overraskelse. Jeg er både skuffet og deprimeret over dommen. Der eksisterer i dag næsten retsløse vilkår for handicaphjælpere, siger forbundsformand Dennis Kristensen.
  Afgørelsen medfører bl.a., at mandlige handicaphjælpere ikke skal løn under barsel.
  De har heller ikke krav på en sjette ferieuge.
  